૯ સપ્ટેમ્બર ૨૦૦૬ના મને આત્મસાક્ષાત્કાર થયો. એ આમ બન્યું : મારી આખી જીન્દગી હું શોધખોળ કરતો રહ્યો, જેમ આપણામાંના ઘણા કરે છે તેમ, આ ગુરૂ કે પેલા ગુરૂના આશીર્વાદ મેળવતો, દિવસના કલાકો ધ્યાન ધરતો, વગેરે. પણ હું કઈ પામ્યો નહિ. મેં અનહદ સુખનો અનુભવ કર્યો, ઉચ્ચ સ્થિતિના સુંદર અનુભવો કર્યા, પણ થોડી ક્ષણોના આભાસ સિવાય હું "જેન" થી જુદો પડ્યો ન હતો, અને જે ક્ષણિક છે તે વાસ્તવિક નથી; તેથી કહું છું કે હું કઈ પામ્યો ન હતો. ૩૦ વર્ષોના પરિશ્રમ પછી, મેં શોધ છોડી દીધી હતી. પછી મારા એક મિત્રે મને ઈ-મેઈલ દ્વારા www.dadashri.org ની માહિતી આપી મને પૂછ્યું, કે હું આ ગુરૂ ને જાણતો હતો? હું જાણતો ન હતો, પરંતુ દાદાશ્રીના ચિત્રથી હું એકદમ આકર્ષાયો અને મને લાગ્યું એમની પાસે શક્તિ (આધ્યાત્મિક શક્તિ ) હતી. હકીકત માં તેઓ તરત મારા મનમાં છવાઈ ગયા હતા. મારે બને તેટલું જલ્દી જ્ઞાનવિધિ મેળવવી હતી. યાદ રહે, હું આના વિષે કશું જાણતો ન હતો અને પહેલાં ક્યારેય આના વિષે સાંભળ્યું ન હતું. પહેલા ક્યારેય પણ જે ખેંચાણ અનુભવ્યું હોય, તેનાં કરતાં ઘણી વધારે તીવ્રતાથી કોઈ શક્તિ મને ખેંચી રહી હતી. હું તેમને રૂબરૂ મળી શક્યો નહોતો તેથી તેમના ઉત્તરાધિકારી(અનુગામી) દીપકભાઈને મળી શકું એટલા માટે મેં ખોળી કાઢ્યું કે વહેલામાં વહેલી તક સિંગાપોરમાં હતી. હું ડેન્માર્કમાં રહું છું એટલે આ ખુબ લાંબી મુસાફરી હતી, છતાંપણ હું ને મારો મિત્ર તેમને મળવા ઉપડ્યા.